techiaith/cofnodycynulliad_en-cy huggingface dataset:
English: Trefnydd, last week a written statement was published announcing a £750,000 investment in libraries and museums. Of course, I welcome this very much, and it's good to see libraries and museums across Wales receiving investment. I would like to ask for an oral statement by the Deputy Minister for arts and sport, before the summer recess, providing further information on the Government's vision for local museums, and, specifically, progress on the development of a new national museums strategy. After all, Wales was the first nation in the United Kingdom to develop a national museums strategy in 2010. Work was done to develop a new strategy in 2017 and 2018 - and I should declare that I was part of that process in my previous role - but the work was not completed. It would be beneficial to have an update, especially as museums are not statutory services, on how the Government is supporting the sector, and when the new strategy will emerge, as well as receiving an update on the implementation of recommendations made as part of the local museums review in 2015.
Welsh: Trefnydd, wythnos diwethaf rhyddhawyd datganiad ysgrifenedig yn cyhoeddi £750,000 o fuddsoddiad i lyfrgelloedd ac amgueddfeydd. Wrth gwrs, dwi'n croesawu hyn yn fawr, ac mae'n dda gweld llyfrgelloedd ac amgueddfeydd ledled Cymru yn derbyn buddsoddiad. Hoffwn ofyn am ddatganiad llafar gan Ddirprwy Weinidog y celfyddydau a chwaraeon, cyn yr haf, yn rhoi gwybodaeth bellach o ran gweledigaeth y Llywodraeth ar gyfer amgueddfeydd lleol, ac, yn benodol, y cynnydd ar ddatblygu strategaeth genedlaethol newydd i amgueddfeydd. Wedi'r cyfan, Cymru oedd y genedl gyntaf yn y Deyrnas Unedig i ddatblygu strategaeth genedlaethol i amgueddfeydd yn 2010. Bu gwaith i ddatblygu un newydd yn 2017 a 2018 - mi ddylwn i ddatgan fy mod i wedi bod yn rhan o'r gwaith hwn yn fy sydd flaenorol - ond ni chwblhawyd y gwaith. Byddai'n fuddiol gwybod, yn arbennig gan nad yw amgueddfeydd yn wasanaethau statudol, sut mae'r Llywodraeth yn cefnogi'r sector, a pryd bydd strategaeth newydd, ynghyd â derbyn diweddariad ar weithredu argymhellion adolygiad amgueddfeydd lleol 2015.
English: Thank you. I'm very pleased you welcomed the additional funding that the Deputy Minister for culture and arts announced last week, as you say, in a written statement. I don't think there will be an opportunity to have an oral statement before the summer recess, but I'm sure, as we go through the next year of this term of Government, if the Deputy Minister does have further information about the strategy, she can bring it forward.
Welsh: Diolch. Rwy'n falch iawn eich bod chi wedi croesawu'r cyllid ychwanegol a gyhoeddodd y Dirprwy Weinidog diwylliant a'r celfyddydau yr wythnos diwethaf, fel yr ydych chi'n ei ddweud, mewn datganiad ysgrifenedig. Nid wyf i'n credu y bydd cyfle i gael datganiad llafar cyn toriad yr haf, ond rwy'n siŵr, wrth i ni fynd drwy flwyddyn nesaf y tymor hwn o Lywodraeth, os oes gan y Dirprwy Weinidog ragor o wybodaeth am y strategaeth, y gall hi ei chyflwyno.
English: I want to ask for a Welsh Government statement on eating disorders. The 2018 eating disorders service review put forward an ambitious vision, based on earliest access to effective treatment and support in every part of Wales. Beat's new report finds that progress in expanding and improving eating disorders services has been very uneven. While access to treatment has improved in some areas, in others, it is still very limited. Can I ask for a Government statement and the publishing of a plan with timescales for achieving the vision of the 2018 eating disorders service review, so that everyone affected can access effective help quickly?
Welsh: Hoffwn i ofyn am ddatganiad gan Lywodraeth Cymru ar anhwylderau bwyta. Cyflwynodd adolygiad gwasanaeth anhwylderau bwyta 2018 weledigaeth uchelgeisiol, yn seiliedig ar y mynediad cynharaf at driniaeth a chymorth effeithiol ym mhob rhan o Gymru. Mae adroddiad newydd Beat yn canfod bod y cynnydd o ran ehangu a gwella gwasanaethau anhwylderau bwyta wedi bod yn anwastad iawn. Er bod mynediad at driniaeth wedi gwella mewn rhai ardaloedd, mewn ardaloedd eraill, y mae dal yn gyfyngedig iawn. A gaf i ofyn am ddatganiad gan y Llywodraeth ac iddi gyhoeddi cynllun gydag amserlenni ar gyfer cyflawni gweledigaeth adolygiad gwasanaeth anhwylderau bwyta 2018, fel y gall pawb y mae'r rhain yn effeithio arnyn nhw gael cymorth effeithiol yn gyflym?
English: Thank you. We continue to prioritise investment for eating disorders services, and, since 2017, as I'm sure the Member is aware, health boards have received an additional £4.1 million to support improvements in those services, and particularly in waiting times. We will be targeting additional funding for eating disorders services from the increased mental health funding that has been secured for 2022-23. Funding has been provided to health boards specifically to reconfigure services towards earlier interventions, to work towards achieving the National Institute for Health and Care Excellence standards on eating disorders within the next two years, and also to develop plans to achieve a four-week waiting time across both adult and child services, as was recommended in the review.
Welsh: Diolch. Rydym ni'n parhau i flaenoriaethu buddsoddi ar gyfer gwasanaethau anhwylderau bwyta, ac, er 2017, fel y gŵyr yr Aelod, rwy'n siŵr, mae byrddau iechyd wedi cael £4.1 miliwn ychwanegol i gefnogi gwelliannau yn y gwasanaethau hynny, ac yn enwedig o ran amseroedd aros. Byddwn ni'n targedu cyllid ychwanegol ar gyfer gwasanaethau anhwylderau bwyta o'r cyllid iechyd meddwl sydd wedi cynyddu ac wedi'i sicrhau ar gyfer 2022-23. Mae cyllid wedi'i ddarparu i fyrddau iechyd yn benodol i ad-drefnu gwasanaethau er mwyn cael ymyriadau cynharach, i weithio tuag at gyflawni safonau'r Sefydliad Cenedlaethol dros Ragoriaeth mewn Iechyd a Gofal ar anhwylderau bwyta o fewn y ddwy flynedd nesaf, a hefyd i ddatblygu cynlluniau i sicrhau amser aros o bedair wythnos ledled y gwasanaethau i oedolion a'r gwasanaethau i blant, fel y gwnaeth yr adolygiad ei argymell.
English: Leader of the house, could I seek a statement from the Minister responsible for the blue badge disability scheme? I've recently been contacted by a constituent whose child is registered as blind, is under the age of three, and has cerebral palsy and requires constant physiotherapy. The regulations as laid out by the Welsh Government, which local authorities work to, are very prescriptive - and I can understand why they're prescriptive - but they seem to be completely irrelevant if you fall in that category of under three, for a child. And in this particular case of my constituent, regrettably, they are being refused a blue badge, despite obviously requiring to go for regular physiotherapy sessions, and with a blind child as well - you can imagine the stress and the grief that this causes the family. I appreciate you can't speak on the specifics, because you need to have fuller details - and I will be writing to the relevant Minister on this - but I'd be grateful to understand if the Welsh Government is proposing any review of the blue badge scheme. If a statement could be forthcoming, could it touch on how that review might be undertaken and the terms of reference, so that we can capture young children in particular under the benefits of the scheme, which are there to make life easier for people who, obviously, need to be close to community halls, GP surgeries or any other place where a disability parking space might be available?
Welsh: Arweinydd y tŷ, a gaf i i ofyn am ddatganiad gan y Gweinidog sy'n gyfrifol am gynllun y bathodyn glas anabledd? Mae etholwr wedi cysylltu â mi'n ddiweddar y mae ei blentyn, sydd o dan dair oed, wedi'i gofrestru'n ddall, ac mae ganddo barlys yr ymennydd ac mae angen ffisiotherapi cyson arno. Mae'r rheoliadau fel y maen nhw wedi'u nodi gan Lywodraeth Cymru, y mae awdurdodau lleol yn gweithio iddyn nhw, yn rhagnodol iawn - a gallaf i ddeall pam y maen nhw'n rhagnodol - ond mae'n ymddangos eu bod yn gwbl amherthnasol os ydych chi yn y categori o dan dair oed hwnnw, i blentyn. Ac yn achos penodol fy etholwr, yn anffodus, cafodd bathodyn glas ei wrthod, er ei bod yn amlwg bod angen iddyn nhw fynd am sesiynau ffisiotherapi rheolaidd, a gyda phlentyn dall hefyd - gallwch chi ddychmygu'r straen a'r gofid y mae hyn yn ei achosi i'r teulu. Rwy'n sylweddoli na allwch chi siarad am y manylion, oherwydd mae angen i chi gael manylion llawnach - a byddaf i'n ysgrifennu at y Gweinidog perthnasol ar hyn - ond byddwn i'n ddiolchgar o ddeall a yw Llywodraeth Cymru yn cynnig unrhyw adolygiad o'r cynllun bathodyn glas. Os byddai modd cael datganiad, a fyddai'n gallu sôn am sut y byddai modd cynnal yr adolygiad hwnnw a'r cylch gorchwyl, fel y gallwn ni gynnwys plant ifanc yn arbennig o dan fanteision y cynllun, sydd yno i wneud bywyd yn haws i bobl sydd angen bod, yn amlwg, yn agos at neuaddau cymunedol, meddygfeydd neu unrhyw lefydd eraill lle y gallai lle parcio i bobl anabl fod ar gael?
English: Thank you. I do think that the most appropriate way for you now is to write to the Minister for Economy around your specific constituent and the experiences that they've had. I'm not aware of any review, but, as I say, if you do write to the Minister for Economy, he'll be able to advise you.
Welsh: Diolch. Rwy'n credu mai'r ffordd fwyaf priodol i chi nawr yw ysgrifennu at Weinidog yr Economi ynghylch eich etholwr penodol a'r profiadau y mae wedi'u cael. Nid wyf i'n ymwybodol o unrhyw adolygiad, ond, fel y dywedais i, os ysgrifennwch chi at Weinidog yr Economi, bydd e'n gallu eich cynghori chi.
English: We will all be aware that it's No Mow May, and I'd like to ask for a statement setting out how the Government is taking this further, to reconnect people across Wales with the natural world on their doorstep. I'm proud to be the species champion for the shrill carder bee, the most endangered bumblebee in Wales and England. I'd really like more people, of all ages, to learn more about how conservation projects like Natur am Byth can help to avert the nature crisis we're in, but also to strengthen the sense of belonging that people can feel with the habitats that are all around us. We know that one in six species in Wales is threatened with extinction. If we don't do anything, so many bumblebees and butterflies and creatures will stop existing. But the great news is that we can do something about it, and there are ways in which people can get involved. So, can a statement please set out how people can find joy in the natural world, get a boost to their health and well-being, and find a sense of wonder in so many creatures, like the shrill carder bee? Thank you very much.
Welsh: Byddwn ni i gyd yn ymwybodol o'r ymgyrch Mai Di-dor, a hoffwn i ofyn am ddatganiad yn nodi sut y mae'r Llywodraeth yn mynd â hyn ymhellach, i ailgysylltu pobl ledled Cymru â'r byd naturiol ar garreg eu drws. Rwy'n falch o fod yn hyrwyddwr rhywogaethau'r gardwenynen feinllais, y cacwn sydd fwyaf mewn perygl yng Nghymru a Lloegr. Wir fe hoffwn i pe bai mwy o bobl, o bob oed, yn dysgu mwy am sut y gall prosiectau cadwraeth fel Natur am Byth helpu i osgoi'r argyfwng natur yr ydym ni ynddo, ond hefyd i gryfhau'r ymdeimlad o berthyn y gall pobl ei deimlo gyda'r cynefinoedd sydd o'n cwmpas ni i gyd. Gwyddom ni fod un o bob chwe rhywogaeth yng Nghymru dan fygythiad o ddiflannu. Os na wnawn ni unrhyw beth, bydd cymaint o gacwn a gloÿnnod byw a chreaduriaid yn darfod. Ond y newyddion gwych yw y gallwn ni wneud rhywbeth yn ei gylch, ac mae ffyrdd y gall pobl gymryd rhan. Felly, a all datganiad nodi sut y gall pobl ddod o hyd i lawenydd yn y byd naturiol, cael hwb i'w hiechyd a'u llesiant, a dod o hyd i ymdeimlad o ryfeddod mewn cynifer o greaduriaid, fel y gardwenynen feinllais? Diolch yn fawr iawn.
English: Thank you. I'm certainly very happy to take part in No Mow May - I think my garden's very appreciative of it, and I certainly am too. It's great that you are this species champion, as you say. It was also World Bee Day last Friday; I was very pleased to do a visit to some beehives in Buith Wells last Thursday to promote that. But I think you make a really important point - it's very important that we change how we manage our grasslands. I think Plantlife's No Mow May is an excellent campaign. That really helps people look at how they deal with nature, by just changing their behaviour, for instance. I know tomorrow the Deputy Minister for Climate Change is responding to a short debate, and that's going to look at the importance of managing grass verges and amenity grassland. I know Carolyn Thomas has really taken up the role of road verge and amenity grassland champion to support the better management. It just shows that we can all make little changes to really help our biodiversity.
Welsh: Diolch. Rwy'n hapus iawn i gymryd rhan yn yr ymgyrch Mai Di-dor - rwy'n credu bod fy ngardd yn ei werthfawrogi'n fawr, ac yn sicr, yr wyf i hefyd. Mae'n wych mai chi yw hyrwyddwr y rhywogaethau hyn, fel y dywedwch chi. Roedd hefyd yn Ddiwrnod Gwenyn y Byd ddydd Gwener diwethaf; roeddwn i'n falch iawn o ymweld â rhai cychod gwenyn yn Llanfair ym Muallt ddydd Iau diwethaf i hyrwyddo hynny. Ond rwy'n credu eich bod chi'n gwneud pwynt pwysig iawn - mae'n bwysig iawn ein bod ni'n newid y ffordd yr ydym ni'n rheoli ein glaswelltiroedd. Rwy'n credu bod yr ymgyrch Mai Di-dor gan Plantlife yn ymgyrch ragorol. Mae hynny'n helpu pobl i ystyried sut y maen nhw'n ymdrin â natur, drwy newid eu hymddygiad yn unig, er enghraifft. Fory, rwy'n gwybod y bydd y Dirprwy Weinidog Newid Hinsawdd yn ymateb i ddadl fer, ac mae hynny'n mynd i ystyried pwysigrwydd rheoli ymylon glaswellt a glaswelltir amwynder. Rwy'n gwybod bod Carolyn Thomas wir wedi ymgymryd â swyddogaeth hyrwyddwr ymylon glaswellt a glaswelltir amwynder i gefnogi'r gwaith rheoli gwell. Mae'n dangos y gallwn ni i gyd wneud newidiadau bach i wir helpu ein bioamrywiaeth.
English: Could we have a statement on measures that Welsh Government Ministers will take to urge the UK Government to raise the value of Healthy Start vouchers to meet the runaway cost of inflation? The UK Government last raised the value of the Healthy Start vouchers before the cost-of-living crisis hit, and it was only after, I have to say, an incredible amount of pressure from Marcus Rashford with his campaigning, food charities and, indeed, the Co-operative Party and the co-operative movement. A statement from the Welsh Government would send a very clear message of support for raising the value of these Healthy Start vouchers, and, frankly, avoiding babies and young children going hungry. Could we have a debate on the Welsh Government commitment to food justice and on tackling the looming food poverty issue right across Wales, as well as the wider UK? It's estimated that across the UK, the sixth richest nation on earth, as many as 8 million people could be struggling to put food on the table and 500,000 have used foodbanks over the last year alone. So, a statement could advance the case for the right to food to be recognised by Government, for food strategies to be drawn up, for the designation of food champions in local government, a food strategy at local levels and more. We face a growing storm that is ripping through our communities, so Welsh Labour in Government and the Co-operative Party need to send stronger signals that we'll be there for those who are most exposed to this storm in every possible way we can.
Welsh: A gawn ni ddatganiad am y mesurau y bydd Gweinidogion Llywodraeth Cymru yn eu cymryd i annog Llywodraeth y DU i godi gwerth talebau Cychwyn Iach i dalu am gost remp chwyddiant? Gwnaeth Llywodraeth y DU godi gwerth y talebau Cychwyn Iach y tro diwethaf cyn i'r argyfwng costau byw daro, ac roedd hynny dim ond ar ôl, rhaid i mi ddweud, cryn dipyn o bwysau gan Marcus Rashford gyda'i ymgyrchu, elusennau bwyd ac, yn wir, y Blaid Gydweithredol a'r mudiad cydweithredol. Byddai datganiad gan Lywodraeth Cymru yn anfon neges glir iawn o gefnogaeth i godi gwerth y talebau Cychwyn Iach hyn, ac, a dweud y gwir, yn osgoi sefyllfa pan fo babanod a phlant ifanc yn mynd heb fwyd. A gawn ni ddadl ar ymrwymiad Llywodraeth Cymru i gyfiawnder bwyd ac ar ymdrin â'r broblem tlodi bwyd sydd ar y gorwel ledled Cymru, yn ogystal â'r DU yn ehangach? Yr amcangyfrif yw, ledled y DU, y chweched wlad gyfoethocaf ar y ddaear, y gallai cynifer ag 8 miliwn o bobl fod yn ei chael hi'n anodd rhoi bwyd ar y bwrdd ac mae 500,000 wedi defnyddio banciau bwyd yn ystod y flwyddyn ddiwethaf yn unig. Felly, gallai datganiad hyrwyddo'r achos dros gydnabod yr hawl i fwyd gan y Llywodraeth, er mwyn llunio strategaethau bwyd, ar gyfer dynodi hyrwyddwyr bwyd mewn llywodraeth leol, strategaeth fwyd ar lefelau lleol a mwy. Rydym ni'n wynebu storm gynyddol sy'n rhwygo drwy ein cymunedau, felly mae angen i Lafur Cymru mewn Llywodraeth a'r Blaid Gydweithredol anfon arwyddion cryfach y byddwn ni yno ar gyfer y rhai sydd fwyaf agored i'r storm hon ym mhob ffordd bosibl.
English: Minister, may I ask for two statements from the Welsh Government? The first on the difficulties and disparities still being faced by many disabled workers. According to research published in April last year, only 52.3 per cent of disabled people are in employment. This compares with 82 per cent of the able-bodied population. In Wales, the disability pay gap is a staggering 18 per cent, with disabled women most affected, earning on average 36 per cent less than their other counterparts. Can we, please, have a statement on what the Welsh Government is doing to encourage employers not to overlook skilled workers just because they have a disability, and to advocate the great benefits disabled workers can bring to a business or a line of industry? Secondly, can I ask for a statement from the Welsh Government about the Queen's Platinum Jubilee celebrations? I know a lot of people have mentioned it today in the Chamber. In particular, I would like to know if any councils in Wales have been given extra funding for local Jubilee celebratory events or projects, and what guidance has been issued by the Welsh Government Ministers to local authorities on this issue. Thank you.
Welsh: Gweinidog, a gaf i ofyn am ddau ddatganiad gan Lywodraeth Cymru? Y cyntaf ar yr anawsterau a'r gwahaniaethau sy'n dal i wynebu llawer o weithwyr anabl. Yn ôl ymchwil a gafodd ei gyhoeddi ym mis Ebrill y llynedd, dim ond 52.3 y cant o bobl anabl sydd mewn gwaith. Mae hyn o'i gymharu ag 82 y cant o'r boblogaeth abl. Yng Nghymru, yn syfrdanol, mae'r bwlch cyflog i bobl anabl yn 18 y cant, ac mae'r effaith fwyaf ar fenywod anabl, sy'n ennill 36 y cant yn llai ar gyfartaledd na'u cymheiriaid eraill. A gawn ni, os gwelwch yn dda, ddatganiad ynghylch yr hyn y mae Llywodraeth Cymru yn ei wneud i annog cyflogwyr i beidio ag anwybyddu gweithwyr medrus dim ond oherwydd bod ganddyn nhw anabledd, ac i gefnogi'r manteision mawr y gall gweithwyr anabl eu cynnig i fusnes neu i faes diwydiant? Yn ail, a gaf i ofyn am ddatganiad gan Lywodraeth Cymru am ddathliadau Jiwbilî Platinwm y Frenhines? Gwn i fod llawer o bobl wedi sôn amdano heddiw yn y Siambr. Yn benodol, hoffwn i wybod a oes unrhyw gynghorau yng Nghymru wedi cael arian ychwanegol ar gyfer digwyddiadau neu brosiectau dathlu Jiwbilî lleol, a pha ganllawiau sydd wedi'u cyhoeddi gan Weinidogion Llywodraeth Cymru i awdurdodau lleol ar y mater hwn. Diolch yn fawr iawn.
English: Thank you. With regard to your last point, I am aware that, certainly, my own local authority did have funding to award to local groups if they wanted to take part in Jubilee celebrations or organise a street party, et cetera. So, I'm presuming that that's happened right across Wales. As you know, the next debate will be led by the First Minister in relation to the Jubilee. The Minister for Social Justice works very closely with organisations to ensure that people with disabilities are able to find employment. I would have thought one of the best things we ever had in Wales was Remploy, and I think it was very unfortunate the UK Government closed it down.
Welsh: Diolch. O ran eich pwynt olaf, rwy'n ymwybodol bod gan fy awdurdod lleol fy hun, yn sicr, arian i'w ddyfarnu i grwpiau lleol os oedden nhw eisiau cymryd rhan mewn dathliadau Jiwbilî neu drefnu parti stryd, ac ati. Felly, rwy'n tybio bod hynny wedi digwydd ledled Cymru. Fel y gwyddoch chi, bydd y ddadl nesaf yn cael ei harwain gan y Prif Weinidog mewn cysylltiad â'r Jiwbilî. Mae'r Gweinidog Cyfiawnder Cymdeithasol yn gweithio'n agos iawn gyda sefydliadau i sicrhau bod pobl ag anableddau yn gallu dod o hyd i waith. Byddwn i wedi ystyried mai Remploy oedd un o'r pethau gorau a gawsom ni erioed yng Nghymru, ac rwy'n credu ei bod yn anffodus iawn bod Llywodraeth y DU wedi'i gau.
English: I would like to request a statement from you, Trefnydd, in your capacity as Minister for rural affairs. With the brutal and illegal conflict in Ukraine continuing to rumble on, I've been delighted to see the UK Government take leadership on the refugee crisis, with hundreds of families now being given the opportunity to rebuild their lives here in Wales and across the UK. However - and it was raised with the Minister for Social Justice last week - we do have a situation where there is no mechanism now to allow pets arriving from Ukraine to complete their isolation at home with their owners. This is even after all necessary checks and immunisations have been completed. My colleague Russell George raised this here last week, and I've heard of more instances where pets are now trapped in England and being moved around different places in England. So, what we want to see, really, is you make a statement on how the Welsh Government will work with the Animal and Plant Health Agency to urgently allow these beloved pets to be returned to their owners, just providing some small sense of their own home to families looking to rebuild their lives here in Wales. Thank you.
Welsh: Hoffwn i ofyn am ddatganiad gennych chi, Trefnydd, yn rhinwedd eich swydd yn Weinidog materion gwledig. Gyda'r gwrthdaro creulon ac anghyfreithlon yn Wcráin yn parhau i rygnu ymlaen, rwyf i wedi bod wrth fy modd yn gweld Llywodraeth y DU yn arwain yr argyfwng ffoaduriaid, gyda channoedd o deuluoedd nawr yn cael y cyfle i ailgydio yn eu bywydau yma yng Nghymru a ledled y DU. Fodd bynnag - a gwnaeth y Gweinidog Cyfiawnder Cymdeithasol ei godi'r wythnos diwethaf - mae gennym ni sefyllfa lle nad oes mecanwaith nawr i ganiatáu i anifeiliaid anwes sy'n cyrraedd o Wcráin gwblhau eu cyfnod ynysu gartref gyda'u perchnogion. Mae hyn hyd yn oed ar ôl i'r holl archwiliadau a'r brechiadau angenrheidiol gael eu cyflawni. Cododd fy nghyd-Aelod Russell George hyn yma yr wythnos diwethaf, ac rwyf i wedi clywed am fwy o achosion lle mae anifeiliaid anwes nawr yn gaeth yn Lloegr ac yn cael eu symud o amgylch gwahanol leoedd yn Lloegr. Felly, yr hyn yr ydym ni eisiau'i weld, mewn gwirionedd, yw eich bod chi'n gwneud datganiad ar sut y bydd Llywodraeth Cymru yn gweithio gyda'r Asiantaeth Iechyd Anifeiliaid a Phlanhigion i ganiatáu i'r anifeiliaid anwes annwyl hyn gael eu dychwelyd at eu perchnogion ar frys, gan ddarparu rhywfaint o ymdeimlad bach o'u cartref eu hunain i deuluoedd sy'n dymuno ailgydio yn eu bywydau yma yng Nghymru. Diolch.